CELEX: 31991R3562
Language: el
Date: 1991-12-06 00:00:00
Title: Κανονισμός ( ΕΟΚ ) αριθ. 3562/91 της Επιτροπής της 6ης Δεκεμβρίου 1991 για την τροποποίηση του κανονισμού ( ΕΟΚ ) αριθ. 891/89 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα των σιτηρών και του ρυζιού

Avis juridique important

|

31991R3562

Κανονισμός ( ΕΟΚ ) αριθ. 3562/91 της Επιτροπής της 6ης Δεκεμβρίου 1991 για την τροποποίηση του κανονισμού ( ΕΟΚ ) αριθ. 891/89 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα των σιτηρών και του ρυζιού  

Επίσημη Εφημερίδα αριθ. L 336 της 07/12/1991 σ. 0030 - 0031

ΚΑΝΟΝΙΣΜΟΣ (ΕΟΚ) αριθ. 3562/91 ΤΗΣ ΕΠΙΤΡΟΠΗΣ  της 6ης Δεκεμβρίου 1991  για την τροποποίηση του κανονισμού (ΕΟΚ) αριθ. 891/89 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα των σιτηρών και  του ρυζιούΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 3653/90 (2), και ιδίως το άρθρο 12 παράγραφος 2 και το  άρθρο 16 παράγραφος 6,  τον κανονισμό (ΕΟΚ) αριθ. 1428/76 του Συμβουλίου της 21ης Ιουνίου 1976 περί κοινής οργανώσεως της αγοράς στον τομέα του ρυζιού (3), όπως τροποποιήθηκε τελευταία από τον κανονισμό (ΕΟΚ) αριθ. 1806/89 (4), και ιδίως το άρθρο 10 παράγραφος 2 και το άρθρο  17 παράγραφος 6,  Εκτιμώντας:  ότι το άρθρο 9 παράγραφος 4 του κανονισμού (ΕΟΚ) αριθ. 891/89 της Επιτροπής της 5ης Απριλίου 1989 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα των σιτηρών και του ρυζιού (5), όπως τροποποιήθηκε  τελευταία από τον κανονισμό (ΕΟΚ) αριθ. 675/91 (6), προβλέπει τη δυνατότητα να καθορισθεί επιστροφή κατά την εξαγωγή για μια καθορισμένη ποσότητα και να εξαρτηθεί η έκδοση του ζητουμένου πιστοποιητικού εξαγωγής με βάση αυτή την επιστροφή υπό προθεσμία  σκέψεως για την Επιτροπή- ότι κατά την εφαρμογή της προθεσμίας σκέψεως, η αίτηση του πιστοποιητικού εξαγωγής πρέπει να συνοδεύεται από ορισμένες αποδείξεις συνάψεως μιας συμβάσεως παραδόσεως- ότι, από την πείρα που αποκτήθηκε εν τω μεταξύ, αποδείχθηκε  ότι αυτή η προθεσμία σκέψεως μπορεί να λειτουργήσει εάν το συγκεκριμένο κράτος μέλος, με βάση τις αποδείξεις που προσκομίζονται για το αποδεκτό της αιτήσεως του πιστοποιητικού, αποφασίζει την ίδια μέρα της υποβολής του και διαβιβάζει αμέσως, μετά την  απόφαση αυτή, την αίτηση στις υπηρεσίες της Επιτροπής- ότι πρέπει, συνεπώς, να προσδιορισθεί αυτή η αναγκαιότητα-  ότι το άρθρο 9 παράγραφος 4 του κανονισμού (ΕΟΚ) αριθ. 891/89 προβλέπει την έκδοση του πιστοποιητικού την τρίτη εργάσιμη ημέρα μετά την κατάθεση της αίτησης- ότι, για να αποφευχθούν παρανοήσεις, πρέπει επίσης να προσδιορισθεί ότι η προθεσμία σκέψεως  μπορεί να χρησιμοποιηθεί εντός δύο εργασίμων ημερών μετά την κατάθεση αυτής της αίτησης-  ότι πρέπει, συνεπώς, να τροποποιηθεί ο κανονισμός (ΕΟΚ) αριθ. 891/89-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 9 παράγραφος 4 του κανονισμού (ΕΟΚ) αριθ. 891/89 αντικαθίσταται από το ακόλουθο κείμενο:  "4. Όταν γίνεται ειδική αναφορά στην παρούσα παράγραφο κατά τον καθορισμό επιστροφής κατά την εξαγωγή προϊόντων που αναφέρονται στο άρθρο 1 στοιχεία α), β) και γ) του κανονισμού (ΕΟΚ) αριθ. 2727/75 και προϊόντων που αναφέρονται στο άρθρο 1 παράγραφος 1  στοιχείο α) του κανονισμού (ΕΟΚ) αριθ. 1418/76, η αίτηση του πιστοποιητικού εξαγωγής πρέπει να συνοδεύεται από δήλωση με τέλεξ ή τελεφάξ της χώρας εισαγωγής ότι έχει συναφθεί σύμβαση παραδόσεως, ενδεχομένως, με την επιφύλαξη της εκδόσεως του  πιστοποιητικού. Η δήλωση πρέπει να αναφέρει ποσότητα που αποτελεί αντικείμενο της συμβάσεως που αντιστοιχεί στο ζητηθέν πιστοποιητικό και περίοδο παραδόσεως εντός της διάρκειας ισχύος του εν λόγω πιστοποιητικού. Το συγκεκριμένο κράτος μέλος εξακριβώνει  εάν η αίτηση του πιστοποιητικού είναι σύμφωνη με τους όρους της παρούσας παραγράφου και διαβιβάζει στην Επιτροπή την ποσότητα σχετικά με τις αιτήσεις που γίνονται αποδεκτές την ημέρα της υποβολής τους. Τα αντίστοιχα πιστοποιητικά περιλαμβάνουν τον  προκαθορισμό της εν λόγω επιστροφής και εκδίδονται πραγματικά την τρίτη εργάσιμη ημέρα μετά την ημέρα υποβολής της αιτήσεως, εφόσον δεν έχουν ληφθεί προηγουμένως ειδκά μέτρα από την Επιτροπή.  Εάν οι αιτήσεις των πιστοποιητικών εξαγωγής που αναφέρονται στην παρούσα παράγραφο υπερβαίνουν τις ποσότητες που μπορούν να αναληφθούν για εξαγωγή και αναφέρονται στον κανονισμό που καθορίζει την εν λόγω επιστροφή, η επιστροφή μπορεί να καθορίσει εντός  προθεσμίας δύο εργασίμων ημερών μετά την κατάθεση της αιτήσης ενιαίο ποσοστό μειώσεως των ποσοτήτων. Η αίτηση εκδόσεως του πιστοποιητικού μπορεί να αποσυρθεί εντός προθεσμίας δύο ημερών μετά την ημερομηνία δημοσίευσης του ποσοστού μειώσεως."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Δεκεμβρίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 281 της 1. 11. 1975, σ. 1. (2) ΕΕ αριθ. L 362 της 27. 12. 1990, σ. 28. (3) ΕΕ αριθ. L 166 της 25. 6. 1976, σ. 1. (4) ΕΕ αριθ. L 177 της 24. 6. 1989, σ. 1. (5) ΕΕ αριθ. L 94 της 7. 4. 1989, σ. 13. (6) ΕΕ αριθ. L 75 της 21. 3.  1991, σ. 30.